ชื่อไทย: แขยงข้างลาย 
ชื่อสามัญ: Blue-stripped catfish, Striped dwarf catfish
ชื่อวิทยาศาสตร์: Mystus vittatus 
วงศ์ (Family): Bagridae
ถิ่นกำเนิด: แม่น้ำ อ่างเก็บน้ำทั่วทุกภาคของไทย และในประเทศอินเดีย พม่า ศรีลังกา
รายละเอียด: เป็นปลาแขยงขนาดกลาง มีความยาวเฉลี่ยประมาณ 13 ซม. สามารถเลี้ยงในตู้ร่วมกับปลาไม่มีเกล็ดชนิดอื่นที่มีขนาดใกล้เคียงกัน  จัดตู้โดยวางวัสดุตกแต่งประเภทก้อนหินหรือขอนไม้ เพื่อให้มีที่หลบซ่อน กินปลาขนาดเล็ก ลูกกุ้ง แมลงน้ำ ซากสัตว์ และพืชที่เน่าเปื่อย เป้นอาหาร ลักษณะพื้นลำตัวสีเทาเงินหรือสีน้ำตาลเทา ส่วนหัวและแผ่นหลังมีสีคล้ำกว่าข้างลำตัว ใต้ท้องสีขาว ข้างลำตัวมีแถบลายเส้นสีน้ำตาลเทา 2 แถบ คาดตามยาวจากหลังเหงือกจรดโคนหาง หลังช่องเหงือกมีจุดสีดำล้อมรอบด้วยวงแหวนสีขาว ส่วนหัวใหญ่ ครีบแต่ละครีบลักษณะโปร่งใสมีสีดำแซมประปราย
ประเภท (Catalogy): ปลาไทย